Document ID: 32001R0586

Uredba Komisije (ES) št. 586/2001
z dne 26. marca 2001
o izvajanju Uredbe Sveta (ES) št. 1165/98 o kratkoročnih statističnih kazalcih v zvezi s opredelitvijo Glavnih industrijskih skupin- (MIGS)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 1165/98 z dne 19. maja 1998 [1] o kratkoročnih statističnih kazalcih in zlasti členov 3 in 17(c) Uredbe,
ob upoštevanju naslednjega:
(1) Uredba (ES) št. 1165/98 je vzpostavila skupni okvir za izdelavo kratkoročne statistike Skupnosti o gospodarskem ciklusu.
(2) V skladu s členoma 3 in 17 (c) Uredbe (ES) št. 1165/98 so nujno potrebni izvedbeni ukrepi v zvezi s opredelitvijo glavnih industrijskih skupin (MIGS).
(3) Opredelitev glavnih industrijskih skupin (MIGS) temelji na statistični klasifikaciji gospodarskih dejavnosti v Evropski skupnosti, Uredba Sveta (EGS) št. 3037/90 [2], kot je bila nazadnje spremenjena z Uredbo Komisije (EGS) št. 761/93 [3], (NACE rev. 1). Za razločevanje med glavnimi industrijskimi skupinami (MIGS) se uporablja raven skupin (3 številke).
(4) Ukrepi, ki jih določa ta uredba so v skladu z mnenjem, ki ga je podal Odbor za statistični program, ustanovljen z Odločbo sveta 89/382/EGS, Euratom [4] -
SPREJELA NASLEDNJO UREDBO:
Člen 1
Opredelitev Glavnih industrijskih skupin (MIGS)
Razporeditev NACE rev. 1 skupin v Glavne industrijske skupine (MIGS) je opredeljena v Prilogi k tej uredbi.
Člen 2
Nerazpoložljivost podatkov na ravni skupin NACE rev. 1
Državam članicam, ki ne izračunavajo statističnih podatkov, ki jih ureja Uredba (ES) št. 1165/98, do ravni skupin NACE rev. 1, se dovoli, da zaradi razčlenitve podatkov za oddelke izračunajo nacionalne ponderje za skupine v okviru oddelka.
Države članice, ki razporeditev v glavne industrijske skupine (MIGS) delno ali v celoti uporabljajo na podlagi NACE rev. 1 oddelkov obvestijo Eurostat o ponderjih, ki so jih uporabile za razčlembo v NACE rev. 1 skupine.
Člen 3
Uporaba opredelitev
Države članice uporabljajo opredelitve, določene v Prilogi, za statistične podatke, ki jih sporočajo v skladu z Uredbo (ES) št. 1165/98, najpozneje v treh mesecih po začetku veljavnosti te uredbe; države članice morajo pri uporabi opredelitev, določenih v Prilogi, ukreniti vse potrebno, da zagotovijo, da bodo obstoječi statistični podatki, ki so urejeni z Uredbo (ES) št. 1165/98 popravljeni s preračunavanjem ali ocenjevanjem, tako da bodo ustrezali tem opredelitvam.
Člen 4
Informacije o skladnosti s opredelitvami
Vsaka država članica mora Komisiji na njeno zahtevo posredovati ustrezne informacije o skladnosti statističnih podatkov v tej državi članici s opredelitvami, določenimi v Prilogi.
Člen 5
Veljavnost
Ta uredba začne veljati 20. dan po objavi v Uradnem listu Evropskih skupnosti.
Ta uredba je v celoti zavezujoča in se neposredno uporablja v vseh državah članicah.
V Bruslju, 26. marca, 2001

Labels: 4
15
19